open-index/open-wikipedia-markdown huggingface dataset:
Švédski demokrati

**Švédski demokrati** () je švédska nacionalistická politická strana, ktorá bola založená v roku 1988. Logom strany je od roku 2006 kvet pečeňovník trojlaločný. V súčasnosti je strana druhá najsilnejšia v švédskom parlamente.

## História
Strana vznikla v roku 1988 transformáciou Švédskej strany, ktorá vznikla predtým zlúčením viacerých nacionalistických a pravicovo extrémistických strán. V roku 2010 sa prvýkrát dostala do Riksdagu a odvtedy zažíva nebývalý úspech, predovšetkým vďaka odporu k imigrácii, ktorá je v prepočte na hlavu najvyššia v EÚ. Vo voľbách v roku 2014 získala 49 z 349 mandátov. Strana je však kvôli svojim názorom v švédskej politike izolovaná a ostatné strany s ňou odmietajú spolupracovať. V roku 2014 Švédski demokrati takmer prvýkrát po pol storočí spôsobili pád vlády, ktorý ale bol na poslednú chvíľu odvrátený dohodou medzi dvoma najsilnejšími stranami. To im dalo viac moci, pretože sa stali hlavnou opozičnou stranou.

V parlamentných voľbách v roku 2022 dosiahla strana na druhom mieste s 20,5% najlepší výsledok vo svojej histórii, a zároveň sa stala najväčsou pravicovou stranou v parlamente. Po voľbách sa strana dohodla s predsedom Umiernenej strany Ulfom Kristerssonom na parlamentnej podpore vlády vedenej Umiernenými.

## Ideológia
Program Švédskych demokratov je založený na nacionalizme. Strana sa formálne dištancuje od všetkých foriem totalitarizmu a rasizmu.

### Zahraničná politika
Švédski demokrati sa domnievajú, že prisťahovalectvo, islamizácia, supranacionalizmus (napr. Európska únia), kultúrny imperializmus (najmä z USA) a globalizácie masívne ohrozujú švédsku kultúru. Strana preto chce voľnejšiu kooperáciu medzi Švédskom a ostatnými európskymi štátmi. Strana je proizraelská.

### Hospodárska politika
Švédski demokrati chcú nižšie dane a znížiť vládne zásahy do ekonomiky a tým podporiť rast malých podnikov. Strana predpokladá, že zlepšenie všeobecného podnikateľského prostredia povedie k zníženiu nezamestnanosti. Kľúčovým bodom v ich hospodárskej politike je tvrdenie, že prisťahovalectvo v roku 1999 si vyžiadalo 267 miliárd švédskych korún (36,7 miliárd $). Zníženie nákladov na prisťahovalectvo by mohlo viesť k zníženiu daní.

### Národná a sociálna spravodlivosť
Strana chce podporovať všeobecné morálne zlepšenie švédskej spoločnosti. Ďalej potom ochranu protestantskej etiky a posilnenie národnej jednoty s cieľom vytvoriť solidaritu medzi etnickými Švédmi.

## Kontroverzie
Prvý pokladníkom strany bol Gustaf Ekström. Ten za vojny slúžil v jednotkách Waffen SS nacistického Nemecka.
Švédsky denník Expressen spoločne s časopisom Expo odhalil, že najmenej osem kandidátov strany kandidujúcich vo voľbách v roku 2018 boli členmi neonacistických skupín a strán, pričom niektorí boli členovia ešte nedávno.

## Voľby
### Parlamentné voľby

### Európske voľby

## Referencie

## Iné projekty

## Externé odkazy
* Oficiálne stránky SD

## Zdroj

Kategória:Politické strany vo Švédsku
Kategória:Euroskeptické strany
Kategória:Nacionalistické strany
Železničná stanica Kalná nad Hronom

**Železničná stanica Kalná nad Hronom** je železničná stanica v Kalnej nad Hronom. Leží na trati 150 Nové Zámky – Zvolen. Je elektrifikovaná striedavou sústavou 25 kV.

## Doprava
Na stanici sa nachádzajú tri dopravné, jedna manipulačná a päť ostatných koľají. Zo stanice vedie vlečka do Atómových elektrární Mochovce. Stanica je pridelená k žst. Levice. Stanica nemá pokladňu ZSSK.

## Referencie

## Iné projekty

## Externé odkazy
* Stanica na stránke VLAKY.NET
* Ochody vlakov zo stanice na portáli ŽSR 

Kalná nad Hronom
Kategória:Kalná nad Hronom
Kategória:Doprava v okrese Levice
Kategória:Stavby v okrese Levice
Železničná stanica Veľké Kozmálovce

**Železničná stanica Veľké Kozmálovce** je železničná stanica vo Veľkých Kozmálovciach. Leží na trati 150 Nové Zámky – Zvolen. Je elektrifikovaná striedavou sústavou 25 kV.

## Doprava
Na stanici sa nachádzajú tri dopravné a jedna manipulačná koľaj. Stanica nemá pokladňu ZSSK. Prvým prednostom stanice bol Rezsö Galamboš, ktorý zomrel v roku 1909.

## Referencie

## Externé odkazy
* Stanica na stránke VLAKY.NET
* Ochody vlakov zo stanice na portáli ŽSR 

Veľké Kozmálovce
Kategória:Veľké Kozmálovce
Kategória:Doprava v okrese Levice
Kategória:Stavby v okrese Levice
Theodora (manželka Justiniána II.)

**Theodora** alebo **Teodora** (* 7. stor., Chazarská ríša† 8. storočie) bola byzantská cisárovná, druhá manželka cisára Justiniána II. Bola sestrou chazarského chána Ibuzira. Za Justiniána II. sa vydala v roku 703 počas jeho exilu na Kryme. Jej pôvodné meno bolo iné, meno Theodora prijala až po krste spojenom so sobášom. Krátko po svadbe Theodorinho brata, chazarského chána kontaktovali zástupci cisára Tiberia, ktorí žiadali Justiniánovo odstránenie. Vďaka Theodorinmu upozorneniu však Justinián utiekol do Bulharska, kde požiadal o pomoc chána Tervela. Po Justiniánovom návrate k moci bola v roku 705 ako prvá pôvodom nebyzantská manželka cisára korunovaná na cisárovnú. Spolu s Justiniánom II. mala jedného syna Tiberia (Justiniánov spolucisár 706711). V roku 711 bol Justinián II. zavraždený a o osude Theodory sa nič nevie.

## Referencie

Kategória:Narodenia v 7. storočí
Kategória:Úmrtia v 8. storočí
Kategória:Byzantské cisárovné
Ľubomír Golian

**Ľubomír Golian** (* 25. august 1961) je slovenský diplomat, od roku 2016 do júla 2020 veľvyslanec Slovenska v Iráne, Afganistane a Pakistane.

## Život
Ľubomír Golian začal štúdium na Právnickej fakulte Univerzity Komenského, ale vyštudoval Moskovský štátny inštitút medzinárodných vzťahov.

### Diplomatické pôsobenie
V roku 1986 začal pracovať v Balkánskom oddelení Federálneho misterstva zahraničných vecí v Prahe. V roku 1990 sa stal zástupcom riaditeľa a riaditeľom Kultúrneho a informačného centra ČSFR v Sofii. V rokoch 1993 až 1995 bol 1. tajomníkom zastupiteľského úradu v Sofii a zároveň riaditeľ Slovenského inštitútu v Sofii. V rokoch 1995 až 1997 bol zástupcom riaditeľa teritoriálneho odboru pre susedné krajiny. Následne bol v období 19972001 politickým radcom na veľvyslanectve v Prahe. Následne do roku 2003 viedol odbor kultúrnych stykov a krajanov MZV SR. V rokoch 2003 až 2006 bol na ministerstve riaditeľ kancelárie vedúceho služobného úradu.

V období 20062010 bol veľvyslanec Slovenska v Dánsku. Jeho predchodcom bol v rokoch 2001 až 2005 Roman Bužek a nástupcom v rokoch 2011 až 2014 Radomír Boháč.

Po návrate z Dánska pôsobil opäť na ministerstve: v rokoch 2010 až 2012 v Odbore analýz a plánovania MZV, v rokoch 2012 až 2013 ako riaditeľ Odboru podpory vnútorného riadenia a v rokoch 2013 až 2016 bol riaditeľom kancelárie vedúceho služobného úradu.

### Veľvyslanec v Afganistane, Iráne a Pakistane
Prezident Andrej Kiska ho do funkcie vymenoval 15. decembra 2015. Svojho úradu sa ujal v roku 2016. Jeho predchodcom bol od novembra 2011 do februára 2016 Ján Bóry. Od júla 2020 ho vystriedal Ladislav Ballek.

## Referencie

## Externé odkazy
* Životopis na stránke veľvyslanectva 

Kategória:Slovenskí diplomati
Kategória:Absolventi Moskovského štátneho inštitútu medzinárodných vzťahov
Kategória:Veľvyslanci Slovenska v Dánsku
Kategória:Veľvyslanci Slovenska v Afganistane
Kategória:Veľvyslanci Slovenska v Iráne
Kategória:Veľvyslanci Slovenska v Pakistane
Irena Schusterová

**Irena Schusterová**, rod. **Irena Trojáková** (* 12. november 1937, Bobrov – † 24. máj 2008, Košice) bola slovenská dietetička, ktorá pôsobila ako Prvá dáma Slovenskej republiky v rokoch 1999-2004, počas prezidentského úradu jej manžela, Rudolfa Schustera.

## Životopis
Irena Trojáková sa narodila 12. novembra 1937 v oravskej obci Bobrov vo vtedajšom Československu do roľníckej rodiny. Absolvovala Strednú zdravotnú školu v Bratislave. Následne pracovala ako dietetička a diétna sestra po dobu 33 rokov.

Počas štúdií v Bratislave Trojáková spoznala svojho budúceho manžela, Rudolfa Schustera, ktorý tam pracoval v Slovenskej akadémii vied. V roku 1961 sa zosobášili. V roku 1962 sa Schusterovci presťahovali do Košíc, kde následne prežili väčšinu svojho života.

## Referencie


Kategória:Narodenia v 1937
Kategória:Osobnosti z Bobrova
Kategória:Prvé dámy Slovenska
Apateizmus

**Apateizmus** je apatický postoj voči existencii alebo neexistencii boha či bohov. Podstatou je to viac životný postoj ako presvedčenie či viera. Apateista je niekto, kto sa nezaujíma o akceptovanie alebo odmietnutie akýchkoľvek tvrdení, že boh existuje alebo neexistuje. Existencia boha/bohov apateistom nie je odmietnutá, ale považuje sa za irelevantnú.

Vedec a filozof Ian von Hegner tvrdil, že apateizmus je alternatíva k presvedčeniam a postojom ako sú teizmus, ateizmus a agnosticizmus, s dopadmi, ktoré sa v moderných filozofických diskusiách prehliadajú. Filozof Trevor Hedberg označoval apateizmus ako „nezmapované teritórium vo filozofii náboženstva.“

## Nastavenie
Apateizmus považuje otázku existencie alebo neexistencie božstiev v akokoľvek smere za v zásade irelevantnú. Táto pozícia by nemala byť chápaná ako skeptický postoj u ateistov či agnostikov, ktorý pochybuje o existencii božstiev alebo o tom, či môžeme o nich čokoľvek vedieť.

Existencia božstiev nie je odsunutá na okraj z morálnych či epistemických dôvodov — za nepotrebnú je považovaná z demokratických a existenciálnych dôvodov. Je to univerzalizácia základného demokratického princípu, že neexistujú ľudia prvej a druhej kategórie a že medzi ostatnými druhmi a bytosťami (vrátane hypotetických božstiev alebo mimozemšťanov kdekoľvek vo vesmíre) sú ľudia na rovnakej úrovni. Preto existencia božstiev nie je jedna z takzvaných veľkých otázok života.

## Dejiny
Termín apateizmus zaviedol v roku 2001 Robert Nash.

## Uvažovanie a argumentácia

### Irelevancia
Apateisti môžu zastávať názor, že aj keby bola existencia a legitimita boha/božstiev dokázaná, nezáležalo by na tom; preto to, či vôbec nejaké a ktoré z nich reálne existuje nemá význam a diskusia o tom nemá žiaden zmysel. Tento prístup je podobný praktickému ateizmu.

### Nezáujem
Apateista nemusí mať záujem o debatu o bohu jednoducho z dôvodu nezáujmu o tému.

### Morálnosť
Tento apateistický argument hovorí, že morálka nepochádza od Boha. Preto či boh existuje alebo nie, morálka je bez vzťahu k tejto otázke a preto je existencia boha irelevantná.

## Podobné postoje

### Apatetický agnosticizmus
Apatetický agnosticizmus tvrdí, že žiaden rozsah a stupeň debaty nedokáže potvrdiť ani vyvrátiť existenciu jedného či viacerých božstiev, a ak jedno alebo viaceré existujú, nezdá sa, že by sa zaujímali o osud ľudstva; preto má ich existencia minimálny až žiadny dopad na ľudské záležitosti a nemala by sa teda tejto otázke venovať pozornosť.

### Praktický ateizmus

Spôsob, akým by mal človek žiť svoj život s nevšímavosťou k otázke boha či bohov. Na rozdiel od apateizmu však nevníma otázku ich existencie/neexistencie ako irelevantnú.

## Pozri aj
* Praktický ateizmus
* Tvorca v budhizme
* Indiferentizmus
* Nonteizmus
* Postkresťanstvo
* Post-teizmus

## Referencie

*

## Externé odkazy
* "Let It Be: Three Cheers for Apatheism
* Apatheism, Allognosticism, and the American Religious Landscape
* Apatheism defined on Atheism.about.com 
* ABC New Radio: wordwatch, Apatheism
* Apathetic Agnostics

Kategória:Pragmatizmus
Kategória:Filozofia náboženstva
Škoda 35Tr

**Škoda 35Tr** je nízkopodlažný kĺbový trolejbus vyrábaný v spolupráci podnikov Škoda Electric (elektrická výzbroj a kompletizácia) a Iveco Bus, ktorý dodáva karosérie vychádzajúce z autobusu Iveco Urbanway 18M.

## Konštrukcia
Ide o trojnápravový dvojčlánkový trolejbus s karosériou mestského autobusu Iveco Urbanway 18M. 

## Dejiny
Typ 35Tr nadväzuje na model Škoda 25Tr, ktorý bol v spolupráci Irisbusu (predchodca Iveca Bus) a Škody Electric vyrábaný v rokoch 20042014 a ktorý disponoval karosériou autobusov Irisbus Citybus 18M a Irisbus Citelis 18M. Prototyp vozidla 35Tr bol dokončený začiatkom roka 2018, vo februári toho roku sa prvýkrát objavil v plzenských uliciach na skúšobných jazdách. V júni 2018 bolo vozidlo prevzaté späť výrobcom, ktorý je v nasledujúcich týždňoch prestaval na prvý kus trolejbusu Iveco Crealis. Elektrická výzbroj zostala zachovaná, najväčšou zmenou (okrem farebnosti) bola inštalácia nového predného čela. V septembri 2018 bolo vozidlo vystavené na veľtrhu IAA 2018 v Hannoveri. Trolejbus bol následne prestavaný na Iveco Crealis.

V júni 2018 objednala Dopravní společnost Zlín-Otrokovice (DSZO) jeden parciálny trolejbus 35Tr s pomocnými trakčnými batériami ktorý mal byť dodaný do polovice roku 2019. Zákazka ale bola oneskorená a až v prvej polovici februára 2020 vykonával objednaný trolejbus skúšobné jazdy v Plzni. Krátko na to bol dodaný DSZO a v druhej polovici marca 2020 začal v Zlíne skúšobné jazdy s cestujúcimi.

## Dodávky trolejbusov

## Referencie

* 

35Tr
Kategória:Trolejbusy Iveco
Kategória:Kĺbové trolejbusy
Wonder Woman

**Wonder Woman** môže byť:

* postava z DC Comics, pozri Wonder Woman (postava)
* film z roku 1974, pozri Wonder Woman (film z roku 1974)
* film z roku 2009, pozri Wonder Woman (film z roku 2009)
* film z roku 2017, pozri Wonder Woman (film z roku 2017)
* televízny seriál z roku 1975, pozri Wonder Woman (seriál)
* album slovenskej speváčky Dominiky Mirgovej z roku 2023, pozri Wonder Woman (album)
Haldaneova dilema

**Haldaneova dilema** je označenie pre prekvapujúci výsledok matematického modelu, ktorým sa významný evolučný biológ J. B. S. Haldane snažil určiť počet generácií organizmu potrebný na rozšírenie a zafixovanie jednej, zvýhodňujúcej, vlastnosti (génu) v populácii. Výsledok ku ktorému dospel bol približne 300 generácii. Pri organizmoch s dlhým vývojom potomstva až po reprodukčný vek (napr. človek) a početne vysokým obsahom génov, to znamená, že na jeho evolučný vývoj nutne treba pomerne veľa času. Ten však musí harmonizovať s časom, aký pripúšťa datovanie vykopaných nálezov. Haldane bol prekvapený týmto číslom aj implikáciami, čo z toho vznikajú, ale očakával, že po „drastickej úprave“ tohto modelu v budúcnosti - započítaním vplyvov, čo on neuvažoval – sa tento paradox vyrieši. V súčasnosti jeho dilema je stále predmetom diskusií a sporov. Hlavne zástancovia kreacionizmu ju často menujú ako jednu z vážnych výziev pre makroevolučnú teóriu. Hoci sa vyskytli štúdie naznačujúce prijateľnejšie (rýchlejšie) tempo evolúcie organizmov, neboli úplne prijaté v biologických kruhoch a túto otázku považujú stále za otvorenú výskumu.

## Matematický model
Na odhad rýchlosti fixácie novátorského génu v populácii využil klasickú schému mendelovského kríženia dvoch nezávislých znakov (alel) a (neexistovali počítačové simulácie) približné matematické odhady potrebných pravdepodobností pre prežitie organizmov v populácii.

## Pôvod pojmu
Tento pojem prvýkrát použil paleontológ Leigh Van Valen v štúdii „Haldane's dilemma, evolutionary rates and heterosis“ v roku 1963. Upozornil na paradox, že rýchlejšia fixácia novátorského génu v populácii, vyžaduje rýchlejšie vyhynutie tých, ktorí tento gén nemajú.

## Referencie

*

## Literatúra
* Haldane, J.B.S., "The Cost of Natural Selection", J. Genet. 55:511–524, 1957. http://www.blackwellpublishing.com/ridley/classictexts/haldane2.pdf
* Van Valen, Leigh, "Haldane's Dilemma, evolutionary rates, and heterosis", Amer. Nat. 47:185–190, 1963.

## Externé odkazy
* Haldane's dilemma - creationwiki.org
* Nunney, Leonard, "The cost of natural selection revisited ", Ann. Zool. Fennici. 40:185–194, 2003

Kategória:Evolučná biológia
Kategória:Matematické modelovanie
2 + 2 = 5

**Dva a dva je päť**, **dva a dva sa rovná päť**, **dva plus dva sa rovná päť** alebo **dva plus dva je päť** (**2 + 2 = 5**) je fráza, ktorá je známa najmä z antiutopického románu *[[1984 (román)|1984]]* od Georga Orwella.

## Dejiny rovnice
Rovnica 2 + 2 = 4 sa až v 16. storočí začala považovať za pravdivý výrok. Ako prvý o tom napísal Johann Wigand vo svojej knihe *De Neutralibus et Mediis Libellus* v roku 1562*.* Napísal, že nikto nemôže vyvrátiť fakt, že sa *dva plus dva rovná štyrom*.

René Descartes vo svojej knihe *[[Meditácie o prvej filozofii]]* z roku 1641 píše, že nedokáže spochybniť pravdivosť rovnice *2 + 2 = 4*, ale myslí si, že ani jej pravdivosť nie je dokázateľná.

V Molièrovej hre *[[Don Juan alebo Byronov život|Dom Juan]]* sa vyskytne otázka, v čo jedna postava verí. Tá na to povie, že verí, že *dva aj dva sa rovná štyrom*.

Až v roku 1728 sa prvýkrát hlása, že *2 + 2 ≠ 5*. Ephraim Chambers v Cyclopaedii napísal, že je absurdné, aby sa *dva a dva rovnalo piatim*.

Samuel Johnson v roku 1779 vyhlásil, že hocikto môže mať dôvod sa domnievať, že sa *dva a dva rovná piatim*, ale i tak bude správny výsledok *štyri*.

George Gordon Byron v roku 1813 v liste manželke napísal, že vie, že *2 + 2 = 4*, a bol by rád, keby to mohol dokázať, ale omnoho väčším potešením by pre neho bolo, keby dokázal, že *2 + 2 = 5*.
[náhľad|294x294bod|[Propaganda|Propagandistický plagát Iakova Guminera z roku 1931.]]

## 2 + 2 = 5 v Sovietskom zväze
Prvý päťročný plán sa v Sovietskom zväze začal v roku 1928. V roku 1930 Josif Stalin vyhlásil, že by sa mal plán splniť do štyroch rokov. Iakov Guminer tento nápad v roku 1931 propagoval plagátom, na ktorom sa objavila rovnica *2 + 2 = 5*. Plagát znázorňoval, že sa s nadšením pracovníkov podarí päťročnicu splniť za štyri roky.

## George Orwell
George Orwell vo svojom antiutopickom románe *[[1984 (román)|1984]]* použil rovnicu *2 + 2 =  5*, aby znázornil manipulačnú schopnosť politikov v autoritatívnom štáte. Podobnú skúsenosť okúsil, keď bojoval v španielskej občianskej vojne.

V románe *[[1984 (román)|1984]]* O´Brien, vysoko postavený politik Oceánie, presvedčoval hlavnú postavu Winstona o tom, že sa *dva aj dva* môžu *rovnať piatim*, ak to vládnuca strana prikáže. Po tom, ako Winston nesúhlasil, ho začali mučiť. Týrali ho, dokým neuznal, že sa 2 + 2 sa môže rovnať piatim, ba hoci aj trom, ak to vládnuca strana prikáže.

## Referencie

## Literatúra

* KRUEGER, L. E. & Hallford, E. W. (1984), "Why 2 + 2 = 5 looks so wrong: On the odd-even rule in sum verification", *Memory & Cognition*, (1984), s. 171–180
* EULER, Houston (1990), "The history of 2 + 2 = 5", *Mathematics Magazine*, 1990, s. 338–339

## Externé odkazy

* George Orwell: Looking back on the Spanish War

Kategória:George Orwell
Gale Sondergaardová

**Gale Sondergaardová** celým menom **Edith Holmová Sondergaardová** (; * 15. február 1899, Litchfield, Minnesota, USA† 14. august 1985, Los Angeles, Kalifornia) bola americká herečka, prvá držiteľka Oscara za najlepší ženský herecký výkon vo vedľajšej úlohe v roku 1936.

## Životopis
Narodila sa ako Edith Holm Sondergaard dánsko-americkým rodičom Hansovi a Christin Sondergaardovym. Jej otec učil na University of Minnesota, kde študovala drámu.

## Kariéra
Krátko po skončení štúdia hrávala v divadlách. Jej filmovým debutom bol v roku 1936 film *Anthony Adverse*. Za svoj herecký výkon sa stala prvou držiteľkou ceny Academy Awards za najlepšiu herečku vo vedľajšej úlohe. 

V roku 1939 bola zvažovaná do role zlej čarodejnice v muzikáli *The Wizard of Oz*. O rok neskôr si zahrala zápornú postavu v dráme *The Letter* po boku herečky Bette Davis.

V roku 1946 hrala jednu z vedľajších rolí vo filme *Anna and the King of Siam* za ktorú bola nominovaná druhý krát na Academy Awards.

Začiatkom 50. rokov 20. storočia jej filmová a divadelná kariéra začala postupne upadať po tom čo jej manžel bol obvinený z komunizmu.

## Osobný život
Prvý krát sa vydala v roku 1922 za herca Neilla O'Malleya. Ich manželstvo netrvalo dlho, rozviedli sa v roku 1930. Krátko po tom sa vydala za Herberta Bibermana s ktorým mala dve deti (Joan Kristina (* 1940 ), Daniel Hans (* 1942)).
## Úmrtie
Zomrela po niekoľkých mŕtviciach na mozgovú vaskulárnu trombózu vo filmovej a televíznej nemocnici vo Woodland Hills v Los Angeles v roku 1985 vo veku 86 rokov. Do nemocnice bola prijatá už v roku 1982.

## Referencie


## Iné projekty

## Externé odkazy
* 
* 
*  
* Gale Sondergaard na FDb.cz

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Hollywoodsky chodník slávy
Kategória:Držitelia Oscara za najlepší ženský herecký výkon vo vedľajšej úlohe
Kategória:Osobnosti USA dánskeho pôvodu
Kategória:Osobnosti z Minnesoty
Ústredný zoznam ochrany prírody

**Ústredný zoznam ochrany prírody** (*Ústřední seznam ochrany přírody* - *ÚSOP*) je informačný systém verejnej správy, ktorý bol vytvorený podľa zákona ČR č. 114 / 1992 Zb. o ochrane prírody a krajiny. Sú v ňom evidované chránené územia, vtáčie oblasti, európske významné lokality a pamätné stromy na území Česka, a je v ňom tiež sústredená príslušná zriaďovacia a odborná dokumentácia evidovaných objektov. Prevádzkovaním ÚSOP je poverená Agentúra ochrany prírody a krajiny Českej republiky (AOPK).

ÚSOP má dve základné časti: Zbierku listín a Register objektov. Zbierka listín ÚSOP je verejne prístupná, nachádza sa v sídle ústredí AOPK v Prahe. Register objektov ÚSOP obsahuje údaje o evidovaných objektoch v digitálnej podobe, a je prístupný ako súčasť *Digitálneho registra ÚSOP*.

## Referencie

* 

Kategória:Informačné systémy verejnej správy
Kategória:Ochrana prírody v Česku
Škoda 15TrSF

**Škoda 15TrSF** je modernizovaná exportná verzia česko-slovenského dvojčlánkového trolejbusu Škoda 15Tr, ktorá bola určená pre americké mesto San Francisco.

## Konštrukcia a modernizačné prvky
Vozy 15TrSF boli vyrábané obdobne ako štandardné trolejbusy 14TrSF, ktoré boli aj určené pre San Francisco. Vo Škode Ostrov boli vyrobené len skelety týchto kĺbových trolejbusov, zostavené boli až v podniku ETI Baltimore, ktorú založila Škoda spoločne s firmou AAI Baltimore práve za účelom kompletizácie trolejbusov. 

Trolejbus 15TrSF vychádza mechanicky aj elektricky z typu 15Tr. Ide teda o trojnápravový trolejbus, ktorý sa skladá z dvoch častí. Tie sú navzájom spojené kĺbom a krycím mechom. Bol pozmenený nielen dizajn vozu, ktorý je rovnaký ako u vozov 14TrSF, ale aj interiér alebo počet dverí. V pravej bočnici sú len troje dvojkrídlové skladacie dvere; dvoje v prednom článku, jedne v článku druhom. 

## Prototyp
V roku 1999 bol vyrobený jeden prototyp vozu 15TrSF (pravdepodobne bol ako jediný voz svojho typu dokončený v Ostrove). Po skúškach u výrobcu bol dodaný s ostatnými trolejbusmi 15TrSF do San Francisca. Tu dostal evidenčné číslo 7101 a v prevádzke zostal až do roku 2016, kedy bol vyradený spoločne so všetkými ostatnými vozmi 15TrSF.

## Dodávky trolejbusov
V rokoch 1999 až 2003 bolo vyrobených celkom 33 vozov 15TrSF.

Všetky trolejbusy 15TrSF boli z prevádzky vyradené v roku 2016.

## Referencie

* 

## Iné projekty

15TrSF
Kategória:Kĺbové trolejbusy
Astrid Ahnfeltová

**Astrid Ahnfeltová** (; * 31. marec 1876, Štokholm, Švédsko† 1962) bola švédska spisovateľka.

Bola dcérou publicistu Arvida Ahnfelta. Žila v Taliansku a písala svoje diela taliansky a švédsky. Bola tiež zdravotnou sestrou počas vojny.

## Dielo
* *La lacrima nel mare del dolore e La sposa della morte*, 1902
* *Un precursore della moderna letteratura svedese : C.J.L. Almqvist*, 1903
* *Bikt*, 1904
* *Sagor och legender*, 1905
* *Nutidsungdom: skildring från det moderna Italien*, 1905
* *Mariuccia reser till Sicilien*, 1909
* *Som agnar för vinden : romantiserad berättelse från det förstörda Messina*, 1910
* *Verner von Heidenstam*, 1924

## Referencie

*

Kategória:Úmrtia v 1962
Kategória:Švédski spisovatelia
Kategória:Spisovatelia píšuci po švédsky
Kategória:Spisovatelia píšuci po taliansky
Kategória:Osobnosti zo Štokholmu
Arsenios

**Arsenios** alebo **Arsénios**, , ) môže byť:

* prvé meno, pozri Arsenios (prvé meno)
* svätec a púštny otec, pozri Arsenios Veľký
*grécky svätec, biskup na ostrove Korfu, pozri Arsenios (korfský biskup)
* alexandrijský patriarcha v rokoch 10001010, pozri Arsenios (alexandrijský patriarcha)
* konštantínopolský patriarcha v rokoch 12541260 a 12611265, pozri Arsenios Autóreianos
* grécky učenec a monemvasijský biskup, pozri Arsenios Apostolios
* írsky katolícky kňaz a misionár, pozri Arsenius Walsh
* grécky pravoslávny svätec (18401924), pozri Arsénios Kappadocký
* grécky pravoslávny svätec a asketik s mníšskym menom Paisij (19241994), pozri Arsenios Eznepidis

## Referencie

## Pozri aj
* Arsenij
Zoznam kultúrnych pamiatok v obci Liptovské Revúce

**Zoznam kultúrnych pamiatok v obci [[Liptovské Revúce]]** v okrese Ružomberok.

~
Liptovské Revúce
Slovensko-česká štátna hranica

náhľad|Slovensko a Česko na mape Európy
**Slovensko-česká štátna hranica** je štátna hranica medzi Slovenskom a Českom. Má dĺžku 251,8 km a je tak treťou najdlhšou hranicou Slovenska a najkratšou hranicou Česka. Zo severu začína blízko obce Čierne, kde sa nachádza trojmedzie Slovenska, Česka a Poľska, a pokračuje juhozápadným smerom cez hrebeň Moravsko-sliezských Beskýd, Javorníky a Biele Karpaty. Potom zostupuje do Dolnomoravského úvalu, pričom v tomto úseku je vodnou hranicou, pretože ju tvoria vodná nádrž Kostolnica, Sudomerický potok, Baťov kanál a rieka Morava. Hranica končí na sútoku Moravy a Dyje, na trojmedzí s Rakúskom.

Ako štátna hranica vznikla slovensko-česká hranica v roku 1993 pri rozdelení Česko-Slovenska. K poslednej zmene tejto hranice došlo v roku 1997. Túto hranicu je možné vďaka Schengenskej dohode od roku 2007 voľne prechádzať. Už od roku 2004 bol prechod zjednodušený vďaka členstvu v EÚ.

## Referencie

## Zdroj
*

Česko
Slovensko
Škoda 22TrG

**Škoda 22TrG** je prototyp prvého českého nízkopodlažného článkového trolejbusu Škoda 22Tr. Bol vyrobený v roku 1993 v závode v Ostrove spoločnosťou Škoda. Konštrukčne z neho bol odvodený štandardný trolejbus Škoda 21Tr a autobus Škoda 21Ab.

## Konštrukcia
Trolejbus typu 22TrG, vyprojektovaný na začiatku 90. rokov 20. storočia, mal za cieľ priblížiť mestskú dopravu v Česku západoeurópskym štandardom. Nový voz typu Škoda 22Tr znamenal pokrok v doterajšej konštrukcii česko-slovenských vozidiel MHD a právom vzbudil vo svojej dobe značný ohlas. Dizajn od Ing. arch. Patrika Kotase, moderné riešenie karosérie, dynamické jazdné vlastnosti a úsporná elektrická výzbroj urobila z tohto vozidla vlajkovú loď Ostrovského závodu. Voz 22TrG vyrobený v roku 1993 je zároveň historicky prvým nízkopodlažným trolejbusom vyrobeným v Česku. Od vozu 22TrG boli následne odvodené aj vozy Škoda 21Tr, dvojnápravový trolejbus, a Škoda 21Ab, dvojnápravový autobus. Po tomto prototypu bolo vyrobených ešte 12 trolejbusov typu 22Tr s odlišnou elektrickou výzbrojou.

## Prevádzka
Prototyp 22TrG nikdy nebol v bežnej prevádzke s cestujúcimi. Pri skúškach v rokoch 1994 až 1995 najazdil cca 40 000 km na továrenskej trati do Jáchymova a neskôr v Ústí nad Labem. Na prelome rokov 2000 a 2001 bol trolejbus odstavený v areáli Škody Trakčné motory v Plzni-Doudlevce, kde mala prebehnúť prestavba, pri ktorej mal voz dostať pohon s asynchrónnymi trakčnými motormi a pomocným dieselovým agregátom. Po rekonštrukcii mali v Plzni prebehnúť skúšobné jazdy, nakoniec k nej však nedošlo. Po závažnejšej poruche nemeckej elektrickej výzbroje AEG bol vzhľadom k ukončeniu spolupráce s touto firmou natiahnutý späť do výrobného závodu v Ostrove. Z vozidla bola postupom času demontovaná takmer všetka silová elektrická výzbroj vrátane trakčných motorov a zberačov prúdu. Rozobrané boli aj obe hnacie nápravy a na vozidlo vrátené iba ako bežné. V roku 2004 bol voz predaný jihlavskému občianskemu združeniu Za záchranu historických trolejbusov a autobusov. Nasledujúci rok bol po dohode s Dopravným podnikom mesta Brna deponovaný vo vozovni Komín. DPMB plánoval trolejbus odkúpiť, opraviť a prevádzkovať s ev. č. 3609, nakoniec k tomuto kroku z dôvodu veľkej atypickosti vozu nedošlo. V roku 2006 bol kvôli nedostatku miesta natiahnutý do depozitára Technického múzea v Řečkoviciach. V roku 2010 Technické múzeum v Brne voz odkúpilo a je rozoberaný na náhradné diely. Vozidlo bolo v roku 2018 fyzicky zlikvidované.

## Referencie

* 

## Iné projekty

22TrG
Kategória:Kĺbové trolejbusy
Kemping

**Kemping** alebo pôvodne **camping** môže byť:

* rekreačné táborenie v prírode, najmä pri cestovaní motorovým vozidlom, pozri kemping (turistika)
* ubytovacie zariadenie v prírode, pozri kemping (ubytovacie zariadenie)
* vo videohrách: vyčkávanie na protihráčov na jednom mieste namiesto pohybovania, pozri kemping (videohry)
* francúzska filmová séria, pozri kemping (filmová séria)
Andrejšky

**Andrejšky** sú prírodná pamiatka, evidovaná na zozname chránených území AOPK ČR pod číslom 625. Skalný chrbát, tvorený buližníkom (typ silicitu), dlhý 300 m od severu na juh, leží na severozápadnom úbočí vrchu Radyně pri Starom Plzenci v okrese Plzeň-mesto.

## Predmet ochrany
Prírodná pamiatka, pôvodne evidovaná ako chránený prírodný výtvor, bola zriadená vyhláškou rady ONV Plzeň - juh v roku 1975 za účelom ochrany vypreparovaných buližníkových skál a kamenného mora, tvoriacich geologický a krajinársky typický prvok Radyňskej vrchoviny. Buližník je lokálny názov pre tmavé prekambrické silicity.

## Geológia a geomorfológia
Buližníkový (silicitový) chrbát Andrejšky, tvorený skalami 5 - 15 metrov vysokými, býva charakterizovaný tiež ako tvrdoš (po česky tiež kamýk, alebo suk). Táto bizarná buližníková skupina skál, tvoriaca vložku v algonkických bridliciach a pochádzajúcich z obdobia starohôr, bola vymodelovaná v dôsledku mrazového zvetrávania. Na východnej strane chráneného územia sa nachádza kamenné more, ktorého súčasťou sú miestami veľké bloky skál.

Prírodná pamiatka sa nachádza na území geomorfologickej jednotky Radyňská vrchovina. Jedná sa o jediný buližníkový tvrdoš na Plzeňsku, ktorý nebol narušený ľudskou činnosťou.

## Rastlinstvo
Na chránenom území rastie metluška krivolaká (*Avenella flexuosa*) alebo brusnica čučoriedková (*Vaccinium myrtillus*), hojne sú zastúpené rôzne druhy machorastov, lišajníkov a papradí, napr. sladič obyčajný (*Polypodium vulgare*) a papraď ostnatá (*Dryopteris carthusiana*). Z drevín sa tu vyskytujú vcelku bežné druhy - borovica lesná (*Pinus sylvestris*), breza previsnutá (*Betula pendula*), jarabina vtáčia (*Sorbus aucuparia*), smrek obyčajný (*Picea abies*) a dub letný (*Quercus robur*).

## Fotogaléria

Súbor:Andrejsky001.jpg|Andrejšky (1)
Súbor:050513_040u.jpg|Andrejšky (2)
Súbor:051030_006u.jpg|Andrejšky (3)
Súbor:Andrejsky002.jpg|Andrejšky (4)
Súbor:Andrejsky003.jpg|Andrejšky (5)
Súbor:Andrejšky - tabule.jpg|Popis prírodnej pamiatky
Súbor:Andrejšky (3).jpg|Cesta pod skalami
Súbor:Andrejšky (8).JPG|Horolezecký pomníček


## Horolezectvo
Andrejšky patria medzi horolezecky využívané lokality, horolezecká činnosť je tu povolená bez časového obmedzenia. V sektore *Radyně* je Českým horolezeckým zväzom evidovaných celkom 110 lezeckých ciest*.*

## Prístup
Prírodná pamiatka Andrejšky sa nachádza na úpätí vrchu Radyně na trase okružného náučného chodníka pri juhozápadnom okraji mestskej zástavby Starého Plzenca, zhruba jeden kilometer od zrúcaniny hradu Radyně na vrchole rovnomenného kopca.

## Referencie

*

## Pozri aj
* Loupensko

## Iné projekty

## Externé odkazy
* Minúta z prírody - Česká televízia 2. 12. 2011 
* Program Českého rozhlasu 22. 4. 2014 
* Andrejšky na webe geocaching.com 

Kategória:Skalné útvary v Plzenskom kraji
Kategória:Skalné útvary v Česku
Kategória:Geologické lokality v Plzenskom kraji
Kategória:Horolezecké lokality v Česku
Kategória:Starý Plzenec
Kategória:Chránené územia v okrese Plzeň-mesto
Kategória:Švihovská vrchovina
Kategória:Okres Plzeň-mesto
Kategória:Prírodné pamiatky v Česku
Hnacia náprava

[thumb|Podvozok s hnacími nápravami poľskej električky [Konstal 105Na]]
**Hnacia náprava** okrem prenosu váhy vozidla na vozovku (koľaje) umožňuje aj prenos krútiaceho momentu na poháňané kolesá. Môže to byť buď predná, alebo zadná náprava, alebo obidve (všetky). V prípade prednej hnacej nápravy je výhodou bezpečnejší prejazd zákrut, pretože je vozidlo ťahané hnanými kolesami. Prenos hnacej sily na nápravu sa deje prostredníctvom hriadele s kardanovými kĺbmi, ale sú aj iné spôsoby prenosu krútiaceho momentu na hnaciu nápravu, napr. remeňom, reťazou alebo ozubeným súkolesím.

## Referencie

* 

Kategória:Nápravy
Viera Kováčiková

JUDr. **Viera Kováčiková** (* 1954, Vrádište) je bývalá slovenská prokurátorka. Od 11. augusta 2020 do 14. decembra 2020 bola po odchode vtedajšieho generálneho prokurátora Jaromíra Čižnára zastupujúca generálna prokurátorka SR. V tom čase bola tiež prvou námestníčkou Generálnej prokuratúry SR, od 30. novembra do 14. decembra ju však počas jej práceneschopnosti zastupoval Jozef Szabó. 

## Profesijný životopis
V rokoch 1973 až 1978 študovala na Právnickej fakulte Univerzity Komenského. Od roku 1978 pôsobí v prokuratúre, začínala ako právna čakateľka na Okresnej prokuratúre v Trenčíne. Do funkcie prokurátorky bola vymenovaná v roku 1980. V rokoch 1995 až 1996 vykonávala funkciu okresnej prokurátorky v Trenčíne, od roku 1997 bola krajskou prokurátorkou v Trenčíne. Pôsobila v Justičnej akadémii ako členka skúšobnej komisie pre oblasť ústavného práva.

V máji 2019 Kováčiková nahradila vo funkcii Petra Šufliarskeho, ktorý požiadal o uvoľnenie zo svojho postu k 1. aprílu 2019 po medializácii jeho komunikácie s podnikateľom Marianom K. Následne Jaromír Čižnár jeho rezignáciu prijal. Kováčikovú do funkcie námestníčky vymenoval Čižnár v prvej polovici mája 2019.

Po odchode generálneho prokurátora Čižnára od 11. augusta 2020 do 30. novembra 2020 z titulu prvej námestníčky Generálnu prokuratúru dočasne viedla. 

Kováčiková sa 24. novembra 2020 vyjadrila, že z dôvodu opakovaných osobných útokov na jej osobu a vyvodenia osobnej zodpovednosti za svoje nesprávne konanie po zistení pozitívneho výsledku testu na COVID-19 (išla ešte na GP odovzdať agendu), odíde k 30. novembru 2020 z generálnej prokuratúry a tým pádom aj z postu prvej námestníčky a zastupujúcej generálnej prokurátorky SR. 

Napokon sa postu prvej námestníčky GP a postu prokurátorky vzdala až 15. decembra 2020, avšak od 1. decembra bola práceneschopná, pričom ju na všetkých jej postoch zastupoval  počas tohto obdobia Jozef Szabó.   

## Referencie

Kategória:Slovenskí prokurátori
Kategória:Osobnosti z Vrádišťa
Kategória:Absolventi Právnickej fakulty Univerzity Komenského v Bratislave
Černá stráň (prírodná pamiatka, okres Plzeň-mesto)

**Černá stráň** je prírodná pamiatka o rozlohe 8,2753 ha, evidovaná pod číslom 1349 na zozname AOPK ČR, ktorá sa nachádza na južnom svahu vrchu *Hůrka* na severnom okraji mesta Starý Plzenec v okrese Plzeň-mesto. Chránené územie je v starostlivosti Krajského úradu Plzeňského kraja.

## Predmet ochrany
Predmetom ochrany je klasické nálezisko ordovických skamenelín. Ochrana územia bola prvýkrát vyhlásená ONV Plzeň - juh v roku 1990 a následne vymedzená nariadením Okresného úradu Plzeň - juh o zriadení prírodnej pamiatky Černá stráň v roku 1999. V nariadení sa uvádza, že poslaním prírodnej pamiatky je ochrana paleontologického náleziska - odkryvu dobrotivských vrstiev stredočeského ordoviku.

## Charakteristika lokality
Chránené územie sa nachádza v strmom svahu nad riekou Úslavou. V spodnej časti profilu vystupujú jemné, ílovité, čiernošedé bridlice, ktoré smerom do nadložia obsahujú prachovcovú prímes. Vo vyšších polohách sa vyskytujú až niekoľkometrové lavice svetlých kremencov, ktoré sú od seba oddelené polohami jemných ílovitých bridlíc. Fosílna fauna je najhojnejšia v polohe niekoľkých metrov nad úrovňou cesty, ktorá vedie pozdĺž južného úpätia svahu.

Černá stráň patrí medzi najlepšie prirodzené odkryvy dobrotivského súvrstvia v Barrandiene. V bridliciach boli nájdené skameneliny trilobitov (napr.*Cyclopyge umbonata bohemica*), ramenonožcov, ostnatokožcov, ulitníky a ďalšie.

## Prístup
Černá stráň je jednou zo zastávok náučného chodníka ''Staroplzenecká''. Z centra mesta je vzdialená asi 800 metrov, od stanice *Starý Plzenec* na železničnú trať z Plzne do Horažďovic predmestia zhruba 1300 metrov.

## Referencie

*

## Pozri aj
* Pod Starým hradem
* Sutice (prírodná pamiatka)

## Iné projekty

## Externé odkazy
* Popis lokality na webe geocaching.com 
* Náučný chodník ''Okolo Starého Plzence'' na oficiálnych stránkach mesta  
* Stránky KČT s fotografiami z vrchu ''Hůrka'' 

Kategória:Chránené územia v okrese Plzeň-mesto
Kategória:Švihovská vrchovina
Kategória:Paleontologické lokality v Česku
Kategória:Starý Plzenec
Kategória:Prírodné pamiatky v Česku
Škoda 26Tr Solaris

thumb|Škoda 26Tr Solaris v Plzni
thumb|Škoda 26Tr Solaris v Brne
**Škoda 26Tr Solaris** je nízkopodlažný trolejbus vyrábaný spoločnosťou Škoda Electric s využitím vozovej skrine firmy Solaris Bus & Coach. V súčasnosti je spoločne s typmi Škoda 30Tr SOR a Škoda 32Tr SOR jedným z modelov štandardného dvojnápravového trolejbusu, ktorý Škoda ponúka.

## Dejiny
Prototypový trolejbus bol skompletizovaný v Plzni v priebehu mája a júna 2009. Po skúšobných jazdách bez cestujúcich, ktoré prebiehali v Plzni, bol trolejbus prepravený v júli 2009 do Jihlavy, kde pod evidenčným číslom 68 jazdil od 23. júla 2009 v skúšobnej prevádzke s cestujúcimi. Celkovo bolo do Jihlavy do konca roka 2011 dodaných 23 trolejbusov tohto typu. Šesť vozov typu 26Tr bolo v rokoch 2009 a 2010 dodaných aj do Teplíc. 30 trolejbusov 26Tr (v celkovej hodnote 14 miliónov eur) vyrobila Škoda Electric aj pre bulharskú Sofiu (dodávky v rokoch 2010 a 2011). Šesť vozov (z toho dvaja s pomocným dieselagregátom) zakúpil v roku 2010 aj Mestský dopravný podnik Opava. Pre Dopravný podnik mesta Pardubic vyrobila Škoda Electric v rokoch 20112014 celkom 10 vozov typu 26Tr, ktorých spolufinancovanie bolo zabezpečené z európskych fondov ROP.

Štyri vozy 26Tr (z toho dva vybavené ako prvé v Česku batériami pre autonómny pojazd) boli v rokoch 2013 a 2014 dodané Dopravnej spoločnosti Zlín-Otrokovice, v rokoch 2014 a 2015 bolo vyrobených sedem trolejbusov 26Tr pre opavský dopravný podnik.

V septembri 2013 Škoda Electric oznámila, že uzavrela kontrakt na dodávku 100 trolejbusov do Bulharska za celkovú sumu 1,2 miliardy korún. Vozy bola rozdelená nasledovne: Burgas 22 ks, Pleven 40 ks, Stará Zagora 8 ks, Varna 30 ks.

V septembri 2014 podpísala Škoda Electric zmluvu na dodávku 6 trolejbusov pre Dopravný podnik Ostrava, na ktorú má nadviazať dodávka 10 trolejbusov s pomocnými trakčnými batériami v roku 2017.

V januári 2016 uzavrela Škoda Electric zmluvu na dodanie dvoch vozov 26Tr s pomocným batériovým pohonom pre Dopravnú spoločnosť Zlín-Otrokovice a v júli 2016 zmluvu na dodávku siedmich vozov s pomocným batériovým pohonom pre Plzeňské mestské dopravné podniky.

V roku 2016 uzavrela Škoda Electric zmluvu na dodávku 3 trolejbusov 26Tr do Žiliny, ktoré sú ako prvé vyrobené v karosérii Solaris Urbino 4. generácie.

V apríli 2017 vyhrala Škoda Electric tender na dodávku 10 trolejbusov 26Tr s batériami do Ostravy. V roku 2017 vyhrala Škoda Electric tender na dodávku 14 trolejbusov 26Tr do rumunského mesta Galați. V auguste 2017 podpísala Škoda Electric zmluvu na dodávku 5 trolejbusov 26Tr pre Dopravný podnik miest Chomutova a Jirkova. Dopravný podnik mesta Brna uzavrel na jeseň 2017 s plzenským výrobcom zmluvu na dodávku 10 trolejbusov typu 26Tr s pomocnými trakčnými batériami.

## Dodávky trolejbusov

## Referencie

* 

## Iné projekty

26Tr
26Tr
Ladislav Tichý

JUDr. **Ladislav Tichý** (* 3. február 1956, Ružomberok) je slovenský prokurátor. V rokoch 20112013 pôsobil po skončení funkčného obdobia Dobroslava Trnku ako zastupujúci generálny prokurátor, v tom čase aj ako prvý námestník generálneho prokurátora.

## Životopis
V roku 1984 absolvoval štúdium Právnickej fakulty Univerzity Komenského v Bratislave, kde následne v roku 1986 zložil aj rigoróznu skúšku a získal titul doktor práv. 1. mája 1986 nastúpil ako právny čakateľ na Obvodnú prokuratúru Bratislava IV, o mesiac neskôr bol preložený na Obvodnú prokuratúru Bratislava V, kde bol v decembri 1987 ustanovený do funkcie prokurátora. Od augusta 1990 bol prokurátorom Mestskej prokuratúry v Bratislave a od júna 1992 po štvormesačnej stáži prokurátorom Generálnej prokuratúry na netrestnom úseku. V roku 1996 nastúpil ako prokurátor na občianskosúdne oddelenie so zameraním na obchodné právo, byty, nebytové priestory, exekúcie, čl. IV., konkurz a vyrovnanie. Od 1. apríla 2004 pôsobil ako vedúci občianskosúdneho oddelenia netrestného odboru Generálnej prokuratúry, neskôr ako 1. námestník generálneho prokurátora.

3. februára 2011 nahradil vo funkcii generálneho prokurátora Dobroslava Trnku, ktorému sa skončilo funkčné obdobie. Funkciu zastával až do vymenovania nového generálneho prokurátora Jaromíra Čižnára 17. júna 2013.

V súčasnosti (2020) Tichý pracuje znova ako radový prokurátor na Generálnej prokuratúre SR.

## Kritika
S jeho pôsobením vo funkcii zastupujúceho generálneho prokurátora sa spája nečinnosť v súvislosti s kauzami najmä okolo Mariana Kočnera. Bola medializovaná informácia o tom, že si písal SMS s Mariánom Kočnerom, kde mu práve Kočner písal, ako veľmi má prelustrovaných všetkých novinárov na Slovensku. Tichý napriek tomu nespísal žiadny úradný záznam, ktorý by bol podkladom pre orgány činné v trestnom konaní na začatie trestného stíhania Mariana Kočnera. Tichý sa doposiaľ k predmetnej komunikácii s Kočnerom vyjadroval len veľmi zdržanlivo. Popiera ale, že by s ním rozoberal profesionálne otázky a tvrdí, že o sledovaní novinárov nič nevedel. Jedinú osobnú zodpovednosť z toho celého vyvodil takú, že sa vzdal svojej funkcie zástupcu riaditeľa Justičnej akadémie.

## Referencie

Kategória:Slovenskí prokurátori
Kategória:Generálni prokurátori (Slovensko)
Kategória:Absolventi Právnickej fakulty Univerzity Komenského v Bratislave
Kategória:Osobnosti z Ružomberka
Ayesha Patricia Rekhiová

**Ayesha Patricia Rekhiová** (neprechýlene: Ayesha Patricia Rekhi) je kanadská diplomatka, od roku 2019 veľvyslankyňa Kanady v Česku.

## Životopis
Rekhiová v roku 1996 získala BA z politológie na McGill University, v roku 1997 MSc z Development Studies na London School of Economics a MPA na John F. Kennedy School of Government Harvard University v roku 2016.

Počas svojej diplomatickej kariéry pracovala v Hongkongu, Dillí a Hanoji či Bangkoku.

Do funkcie veľvyslankyne bola vymenovaná v auguste 2019, jej predchodkyňa bola Barbara Richardsonová. Poverovacie listiny odovzdala prezidentovi Milošovi Zemanovi 21. novembra 2019.

Jej manžel je Cameron Stauch.

## Referencie

## Externé odkazy
* Životopis na stránke kanadskej vlády

## Zdroj

Kategória:Kanadskí diplomati
Kategória:Absolventi McGill University
Kategória:Absolventi London School of Economics
Kategória:Absolventi Harvard University
Kategória:Veľvyslanci Kanady v Česku
Laurie Holdenová

**Laurie Holdenová** (* 17. december 1969, Los Angeles, Kalifornia, USA) je kanadsko-americká herečka. Známa je zo seriálu *[[Walking Dead (seriál)|The Walking Dead]]*, kde stvárnila postavu Andrei. Je silnou aktivistkou za ľudské práva.

## Detstvo a mladosť
Holdenová sa narodila v Los Angeles ale vyrastala v kanadskom meste, Toronto. Má dvojité občianstvo, kanadské aj americké. Má mladšieho brata Christophera Holdena.

Na McGill University v Montreale, študovala ekonómiu a politológiu. V roku 1993 prešla na Kalifornskú univerzitu v Los Angeles a v roku 1993 získala titul v odbore divadlo a film. V UCLA bola členkou National Honor Society a získala prestížnu cenu Natalie Wood Acting Award. Holdenová neskôr získala magisterský titul v oblasti ľudských práv na Columbia University.

## Kariéra
Jej filmová kariéra sa začala v seriály *The Martian Chronicles* v roku 1980, kde stvárnila v dvoch epizódach dcéru Rocka Hudsona. Neskôr sporadicky hrávala v seriáloch a filmoch. V roku 1993 si zahrala jednu z vedľajších úloh v seriáli *[[Akty X|The X-Files]]*.

V roku 2001 hrala po boku Jima Carreyho, vo filme *The Majestic*. V roku 2006 sa predstavila ako policajtka Cybil Bennett, v postapokalyptickom filme *[[Silent Hill]]*. O rok neskôr hrala vo filme *The Mist*.

Od roku 2010 do roku 2013 hrala postavu Andrei, v seriáli *[[Walking Dead (seriál)|The Walking Dead]]*. V roku 2015 sa pripojila k natáčaniu seriálu *[[Chicago Fire]]* ako Dr. Hannah Tramble.

V roku 2018 hrala po boku hercov ako Mel Gibson a Vince Vaughn vo filme *Dragged Across Concrete*. Od roku 2019 hrá postavu Gretu Bellows, v televíznom seriály *Proven Innocent*.

## Aktivizmus
Holdenová je zakladateľkou Kanadskej nadácie *Somaly Mam*, ktorá bojuje proti obchodovaniu s ľuďmi a je členkou nadácie *Somaly Mam* v USA.

V roku 2014 spolupracovala s dobrovoľníckou organizáciou Operation Underground Railroad.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Divadelné herečky USA
Kategória:Americké shakespearovské herečky
Kategória:Filmoví producenti USA
Kategória:Aktivisti za ľudské práva
Kategória:Absolventi Kolumbijskej univerzity
Kategória:Absolventi McGill University
Kategória:Osobnosti z Los Angeles
Dopravní podnik Ostrava

**Dopravní podnik Ostrava** (DPO) je akciová spoločnosť, ktorá je prevádzkovateľom mestskej hromadnej dopravy v Ostrave. Spoločnosť bola založená 19. októbra 1995. Sídli na ulici Poděbradovej 494/2 v Ostrave. Jediným akcionárom spoločnosti je mesto Ostrava.

V roku 2020 DPO prevádzkovalo 60 autobusových liniek s celkovou dĺžkou 730,1 km, 12 trolejbusových liniek s celkovou dĺžkou 122,2 km a 16 električkových tratí s celkovou dĺžkou 212,1 km. V roku 2020 malo DPO 298 autobusov, 68 trolejbusov a 239 električiek. Bolo prepravených 76 509 000 cestujúcich.

## Organizačná štruktúra
Stav k 17. 8. 2021.
### Predstavenstvo
* predseda predstavenstva: Daniel Morys
* podpredseda predstavenstva: Roman Šula
* členovia: Martin Chovanec, Aleš Hladký, Michal Otava

### Dozorná rada
* predseda dozornej rady: Vladimír Cigánek
* podpredseda dozornej rady: Karel Malík
* členovia: Ivo Protivínský, Ladislav Fister, Martin Chleboun, František Vaštík, Iveta Vozňáková, Ivo Gondek, Petr Kopečný, Miroslav Svozil

## Pozri aj
* električková doprava v Ostrave
* trolejbusová doprava v Ostrave

## Referencie

* 

Kategória:Doprava v Ostrave
Kategória:Podniky v Ostrave
Kategória:Dopravné podniky v Česku
Kategória:Podniky založené v 1995
Carol Kane

**Carolyn Laurie Kane** (* 18. jún 1952, Cleveland, Ohio, Spojené štáty) je americká herečka. V roku 1976 získala svoju jedinú nomináciu na Academy Awards, v kategórii Najlepšia herečka, za film *Hester Street* (1975). Vďaka svojmu špecifickému chrapľavému hlasu vynikla najmä v komediálnom žánri.

## Detstvo a mladosť
Narodila sa v Clevelande v štáte Ohio, Joy a Michaelovi Kane. Jej rodina má židovský pôvod a jej starí rodičia emigrovali z Ruska, Rakúska a Poľska. Do roku 1965 navštevovala internátnu školu Cherry Lawn School a neskôr internátnu školu v Darien v štáte Connecticut. Študovala divadlo v štúdiu HB a tiež v New Yorku. Svoj profesionálny divadelný debut debutovala v roku 1966 vo filme *The Prime of Miss Jean Brodie*.

## Kariéra
Objavila sa tiež v niekoľkých filmoch ako napríklad *The Last Detail* (1973), *Dog Day Afternoon* (1975), *[[Annie Hall]]* (1977). stvárnila postavu Simky Dahblitz-Gravas v americkom televíznom seriáli *Taxi* v rokoch 1981 až 1983. Za svoj herecký výkon v seriáli získala dve ceny Emmy. V roku 1993 nahradila herečku Judith Malina vo filme *The Addams Family Values*. 

V roku 1995 získala ďalšiu nomináciu na cenu Emmy, v kategórii Najlepšia hosťujúca herečka v seriáli, za seriál *[[Chicago Hope]]*. Venuje sa aj dabingu. V rokoch 2005 až 2014 stvárňuje na Broadwayi postavu Madame Morrible v muzikáli *Wicked*.  

V roku 2015 stvárnila postavu Lillian Kaushtupper v seriáli *Unbreakable Kimmy Schmidt*.  

V roku 2020 bola súčasťou hereckého obsadenia seriálu *Hunters*. 

## Súkromný život
Nikdy sa nevydala a nemá deti. Jej dobrou kamarátkou je Diane Keaton a je vegetariánka. 

## Referencie


## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Držiteľky ceny Emmy za najlepší ženský herecký výkon (komédia)
Kategória:Osobnosti USA židovského pôvodu
Kategória:Osobnosti z Clevelandu (Ohio)
Kategória:Osobnosti USA ruského pôvodu
Kategória:Osobnosti USA poľského pôvodu
Kategória:Osobnosti USA rakúskeho pôvodu